钦定古今图书集成/明伦汇编/氏族典/第065卷 > 《廖用贤尚友录》 > 虞玩之
## 钦定古今图书集成/明伦汇编/氏族典/第065卷 > 《廖用贤尚友录》 > 虞玩之

按《南齐书虞玩之传》：“玩之字茂瑶，会稽馀姚人。少闲
刀笔，汎涉书史。解褐东海王行参军，乌程令。路太后
外亲朱仁弥犯罪，依法录治，怨诉孝武帝，坐免官。泰
始中，除晋熙国郎中令，尚书起部郎，通直郎。元徽中
为右丞，迁安成王车骑录事，转少府。太祖镇东府，引
为骠骑谘议参军，迁骁骑将军、黄门郎，领本郡中正。”
上患民间欺巧，及即位，敕玩之检定簿籍。永明八年，
上表告退，归家数年卒。